Judy Blume

Judy BLUME (naskiĝnomo: Judith SUSSMAN) (naskita la 12-an de februaro 1938 en Nov-Ĵerzejo) estas usona aŭtorino de infanaj kaj junulaj libroj. 

Unu el la unuaj aŭtoroj de adoleska literaturo, kiu tuŝis tabuajn temojn en siaj romanoj: de masturbado kaj menstruo ĝis adoleska seksumado kaj kontraŭkoncipado, kaj morto.  Kelkaj aprobas ŝin pro traktado de temoj, kiuj koncernas ŝian publikon, dum aliaj kritikas ŝin pro tio kaj provas malpermesi ŝiajn librojn. Blume mem diras jenon: "Mi volas esti honesta. Kaj mi sentas, ke (kiam mi estis infano) neniu plenkreskulo estis honesta kun mi. Ni ne sciis, kion ni devus esti sciintaj antaŭe".  

Ŝiaj libroj estis tre popularaj inter adoleskantoj, sed estis celo de atakoj fare de konservativaj elementoj en Usono, kaj la Usona Biblioteka Asocio determinis, ke ŝi estas la aŭtoro, kies libroj havis la plej altan nombron da petoj por esti forigitaj de la bretoj de publikaj bibliotekoj dum la 21-a jarcento. Rezulte, Blume estas konata en la publiko kiel eminenta reprezentanto kontraŭ cenzuro.

Malgraŭ kritiko, la libroj de Blume vendis pli ol 82 milionojn da ekzempleroj tutmonde kaj estis tradukitaj en 32 lingvojn.  Blume ricevis pli ol 90 literaturajn premiojn pro siaj romanoj, inkluzive de la Premio Margaret Edwards pro ŝia kontribuo al junulara literaturo. Ŝiaj plej konataj libroj estas "Are You There  God? It's Me, Margaret" (Ĉu Vi estas tie, Dio? Estas mi, Margaret kaj Denis, d:Q4466947). 

En 1996, ŝi ricevis la Premion Margaret A. Edwards de la Usona Biblioteka Asocio pro elstaraj kontribuoj al porinfana literaturo;  en 2015, ŝi estis aljuĝita la Regina Medalo (d:Q2137892).

 Verkado 
Post lernado, ŝi studis edukadon ĉe la Universitato de Novjorko.

En 1969, ŝi publikigis sian unuan libron, The One in the Middle Is the Green Kangaroo (Tiu en la Mezo estas la Verda Kanguruo). Ŝia tria, " Ĉu Vi estas tie, Dio? Estas mi, Margareta" (1970), gajnis ŝian laŭdon pro sia sincera ekzameno de la komenco de pubereco kaj sia natura, tamen simpla, verkada stilo. Tamen, tio kondukis al provoj redukti la preskvantoj de ŝiaj postaj libroj. Judy Blume: Banned often, but Widely Beloved. NPR, Washington, D.C., 2011.  Ŝia ekspliciteco ankaŭ kondukis ŝin en konflikton kun gepatroj, sed ŝi havis rimarkindan interkompreniĝon kun siaj legantoj kaj ignoris konfliktojn.

Ŝiaj aliaj verkoj, en kiuj ŝi traktis temojn kiel menstruo, masturbado, eksgeedziĝo kaj ĉikanado, inkluzivas:

 Then Again, Maybe I Won’t (1971)
 It’s not the End of the World (1972)
 Deenie (1973)
 Blubber (1974)
 Forever (1975)
 Superfudge (1980)
 Here’s to You, Rachel Robinson (1993)
La libroj de Bloom estas skribitaj en la unua persono, kaj alportas rektan referencon, el la vidpunkto de knabo aŭ knabino, al polemikaj, embarasaj aŭ tabuaj temoj. La uzo de infaneca lingvaĵo, kaj la enmeto de la "malfacilaj" temoj en mondon, kiu rilatas al la diversaj aferoj, kiuj koncernas la infanon, kiel ekzemple lia loko en la familia unuo, la traktado de dorlotbestoj, kaj tiel plu, nature kondukas al diskuto pri la malfacilaj temoj, dum la leganto plene identiĝas kun la ĉefrolulo. La humuro en ŝiaj libroj, kaj la kompleta identiĝo, kiun la leganto sentas kun la libroj, kiuj priskribas mondon similan al la sia propra, signifis, ke kvankam leggustoj ŝanĝiĝis en la lastaj jaroj, kaj junaj legantoj amas librojn, kiuj, kiel la libroserio Harry Potter, portas la leganton al fantazie malproksimaj mondoj, la libroj de Blume, kiuj traktas ĉiutagajn temojn kaj kies herooj estas tute ordinaraj infanoj, restis tiel popularaj, kiel ili estis.

 Referencoj 

 Eksteraj ligiloj 



 Plej ofte defiita aŭtorojn de la 21-a jarcento ĉe Amerika Biblioteka Asocio Banned & Challenged Books
 Intervjuo kun Maryann Weidt

Kategorio:Usonaj porinfanaj verkistoj
Kategorio:Usonaj feminismaj verkistoj